Roma hodierna: Campo Vaccino
"Roma hodierna: Campo Vaccino" (titulo pictoris "Modern Rome – Campo Vaccino") est tabula ab artifice Anglico I. M. G. Turner anno 1839 picta, hodie apud Museum Getty monstrata. De hac pictura pendet alia, cuius titulus est "Roma antiqua: Agrippina cinera Germanici advehit", Londinii apud Pinacothecam Tate visa. Tabula apud Regalem Academiam anno 1839 ostensa est et ab Hugone Munro amatore artium empta, qui anno 1864 mortuus est. Archibaldus Philippus Primrose (comes Rosebery) uxorque Anna de Rothschild, nuper anno 1878 mariti, tabulam guineis 4 450 emerunt, quae inter huius familiae possessa usque ad annum 2010 mansit, sed ab anno 1978 apud Pinacothecam Nationalem Scoticam ostensa. Die 7 Iulii 2010 libris 29 700 000 vendita est et pro Museo Getty iuxta Angelopolim empta: ibi hodie monstratur.